ར་བས་ས་ལམ་ཟིལ་གྱིས་གནོན།།
ཧྲཱིཿཡི་ང་རོས་སྣང་སྲིད་དབང་དུ་མཛད།།
དཔལ་གྱི་རྟ་བྲོས་བདུད་བཞི་ཟིལ་གྱིས་གནོན།།
མཐུ་སྟོབས་རྩལ་གྱིས་སྲིད་གསུམ་ཐལ་བར་བརླག།
370

རྩ་གསུམ་ལྷག་པའི་ལྷའི་ཐུགས་རྗེ་བསྐུལ་བ་རྡོ་རྗེ་རྟའི་མགྲིན་གླུ།

ཆོས་ཉིད་བདུད་རྩིས་དུག་གསུམ་སྨན་དུ་བསྒྱུར།།
ཆེ་བཙན་འགྲན་བྲལ་ཉི་མ་འབུམ་གྱི་གཟི།།
ཐུགས་རྗེ་ཆེན་པོ་དྲག་པོའི་སྐུར་བཞེངས་པ།།
རྟ་མཆོག་དབང་གི་རྒྱལ་ལ་ཕྱག་འཚལ་བསྟོད།།
ཐུགས་དམ་བསྐུལ་ལོ་སྔོན་ལས་འཕྲལ་རྐྱེན་གྱིས།།
དམ་ཆོས་སྒྲུབ་ལ་ཉེ་བར་འཚེ་བའི་བགེགས།།
ཕྱི་ནང་གསང་བའི་མི་མཐུན་ཕྱོགས་ཀུན་དང་།།
ཁྱད་པར་ཚེ་དང་ཐར་པའི་བར་ཆད་བདུད།།
གཟའ་ཀླུ་རྒྱལ་བསེན་མ་རུང་འབྱུང་པོ་ཡི།།
མཐུ་རྩལ་ནུས་པ་སྟོབས་བཅུའི་ཤུགས་ཀྱིས་ཆོམས།།
རྫུ་འཕྲུལ་མཚོན་ཆས་ལུས་སྲོག་དུམ་བུར་གཏུབས།།
སྙིང་ལ་སྲེག་བྱེད་རྡོ་རྗེའི་མེ་ཆར་ཕོབ།།
རྡོ་རྗེ་སྟམྦྷ་ནི་ཡི་གར་གྱིས་ནོན།
ཁམས་གསུ གསུམ་ཡོངས་སྒྲོལ་ཆེན་པོའི་བརྟུལ་ཞུགས་སྒྱུར།།
འཁོར་འདས་སྙིང་ལ་མོས་བཞིའི་ཕྱག་རྒྱས་ཐོབ།།
རྟ་ཡི་འདུར་གླུས་སྣང་སེམས་དབང་དུ་སྡུས།།
རྣམ་རྟོག་ཉོན་མོངས་ཆོས་ཉིད་རྒྱན་ཤར་ནས།།
བདེ་སྟོང་ཡེ་ཤེས་འབར་བར་བྱིན་གྱིས་རློབས།།
371

བླ་མཆོད་དང་གསོལ་འདེབས་སོགས་ཀྱི་སྐོར།

མྱུར་མཛད་ཡེ་ཤེས་མགོན་པོ་སྤྱན་རས་གཟིགས།།
བླ་མ་ཀུན་འདུས་བྱིན་རླབས་གཟི་བརྗིད་ཅན།།
ཡི་དམ་ཀུན་འདུས་དངོས་གྲུབ་རྒྱ་མཚོའི་གཏེར།།
མཁའ་འགྲོ་ཀུན་འདུས་ཕྲིན་ལས་ཆགས་ཐོགས་མེད།།
སྐྱེ་འགྲོ་ཀུན་གྱི་རེ་བ་ཚུལ་བཞིན་དུ།།
སྐོང་མཛད་ཡིད་བཞིན་ནོར་བུ་ལྟ་བུའི་སྐུ།།
ཡེ་ཤེས་ལས་དང་འཇིག་རྟེན་ཚུལ་འཛིན་པའི།།
ཁྲོ་བོའི་དབང་པོ་མཁའ་འགྲོ་མ་རྣམས་ཀྱི།།
མཐུ་སྟོབས་ཕྲིན་ལས་རྫུ་འཕྲུལ་གཅིག་བསྡུས་པ།།
གསོལ་བཏབ་ཙམ་གྱིས་འདི་ཕྱིའི་འཇིགས་ལས་སྐྱོབ།།
མ་བསྒྲུབ་པར་ཡང་ཐུགས་རྗེའི་བྱིན་གྱིས་བརླབས།།
ཚུལ་བཞིན་བསྒྲུབ་ན་དངོས་གྲུབ་མ་ལུས་སྟེར།།
ལོ་ཟླ་ཙམ་གྱིས་མཆོག་ཐུན་བདེ་བླག་འཇོ།།
སྣ་ཚོགས་ཕྲིན་ལས་ཁྱད་དུ་འཕགས་པ་ཡང༌།།
ཡིད་བཞིན་ནོར་བུས་འདོད་དགུ་འབད་མེད་སྩལ།།
ཤེས་རབ་བློ་འཕེལ་ཚེ་བསོད་བློ་གྲོས་སྐྱེད།།
དབང་གི་རྒྱལ་པོས་ཁམས་གསུམ་སྲིད་གསུམ་སྡུད།།
ཚེ་བདག་ལྗང་གུས་བདུད་བཞི་ལོག་འདྲེན་བཅོམ།།
372

རྩ་གསུམ་ལྷག་པའི་ལྷའི་ཐུགས་རྗེ་བསྐུལ་བ་རྡོ་རྗེ་རྟའི་མགྲིན་གླུ།

ནག་པོ་ཆེན་པོས་རེ་བ་མཐའ་དག་སྐོང༌།།
གདུལ་བྱའི་དབང་གིས་རབ་འབར་འཇིགས་པའི་གཟུགས།།
དཔལ་ལྡན་ཕྱག་དྲུག་པ་ལ་ཕྱག་འཚལ་བསྟོད།།
གསོལ་བ་འདེབས་སོ་བྱིན་གྱིས་བརླབ་ཏུ་གསོལ།།
བདག་སོགས་ཉོན་མོངས་བརྒྱ་ཡིས་གཡེངས་པ་རྣམས།།
འདི་ཕྱིའི་བར་དོའི་འཇིགས་ལས་བསྐྱབ་ཏུ་གསོལ།།
རྡོ་རྗེའི་ནང་དམེ་ལ་སོགས་བྱད་མ་ཡི།།
བསམ་སྦྱོར་ངན་པའི་རྦོད་གཏོང་ཕུར་ཁ་ཟློག།
ལྷ་འདྲེ་མི་གསུམ་མི་ནོར་ཟས་གསུམ་ཀུན།།
ལྕགས་ཕྱེས་ཁབ་ལེན་རྡོ་བཞིན་དབང་དུ་སྡུས།།
རྡོ་རྗེའི་སྣང་བརྙན་དད་པའི་མིག་སྔར་སྟོན།།
མཆོག་ཐུན་དངོས་གྲུབ་བདེ་བླག་ཉིད་དུ་སྩོལ།།
ལོ་ཟླ་ཙམ་གྱིས་སངས་རྒྱས་ས་ལ་སྐྱོལ།།
བྱིན་རླབས་འདོད་དགུའི་དབྱིག་གི་ཆར་ཕབ་ནས།།
རེ་བའི་ཤིང་རྟ་ཕྱུར་བུར་བཀང་དུ་གསོལ།།
མདོར་ན་བདག་གི་སྐྱེ་དང་ཚེ་རབས་
བློ་གཏད་ལིང་བསྐྱུར་བྱས་བའི་རྩ་བ་གསུམ།།
དགོས་པའི་དུས་སུ་ཐུགས་རྗེའི་ཤུགས་བསྐྱེད་ལ།།
373

བླ་མཆོད་དང་གསོལ་འདེབས་སོགས་ཀྱི་སྐོར།

བྱང་ཆུབ་སྒྲུབ་པའི་བར་ཆད་ཞི་བ་དང་།།
ཆོས་མཐུན་དཔལ་འབྱོར་དབྱར་གྱི་མཚོ་ལྟར་རྒྱས།།
སྟན་ཐོག་འདི་རུ་ཟུང་འཇུག་སྐུ་ཐོབ་ནས།།
དོན་གཉིས་ལྷུན་གྱིས་འགྲུབ་པར་བྱིན་གྱིས་རློབས།།
ཞེས་པའང་རང་ལོ་སོ་བཞི་པ་ཆོ་འཕྲུལ་ཟླ་བའི་དཀར་ཕྱོགས་སུ་དོ་གལ་ཆེ་བའི་དབང་གིས་སྤོང་བ་
པ་བློ་གྲོས་མཐའ་ཡས་ཀྱིས་དབེན་ཁྲོད་ཀུན་བཟང་བདེ་ཆེན་གླིང་དུ་གསོལ་བ་བཏབ་པ་སིདྡྷི་རསྟུ།
༈ རབ་བརྟན་རྡོ་རྗེའི་རང་བཞིན་གསང་བ་གསུམ།།
དྲན་པ་ཙམ་གྱིས་འཆི་བདག་དཔུང་འཇོམས་ཤིང༌།།
ཚེ་དང་ཡེ་ཤེས་སྩོལ་མཛད་བཅོམ་ལྡན་འདས།།
མགོན་པོ་ཚེ་དཔག་མེད་ལ་གསོལ་བ་འདེབས།།
བར་ཆད་ཀུན་སོལ་ཚེ་དབང་དངོས་གྲུབ་སྩོལ།།
གཞོན་ནུ་བུམ་པ་སྐུར་བཞུགས་དགའ་རབ་ཞབས།།
རྡོ་རྗེའི་སྐུ་བརྙེས་མཁས་པ་ཤྲཱི་སིཾ་ཧ།།
སྐྱེ་འཆི་གཉིས་སྤངས་འཆི་མེད་པདྨ་འབྱུང༌།།
རྒྱལ་ཡུམ་འཚོ་རྒྱལ་ཞབས་ལ་གསོལ་བ་འདེབས།།
བར་ཆད་ཀུན་སོལ་ཚེ་དབང་དངོས་གྲུབ་སྩོལ།།
འཕོ་ཆེན་འོད་སྐུར་རྟག་བཞུགས་བི་མ་ལ།།
བདེ་ཆེན་ཡང་དག་གྲུབ་པ་ཧཱུྃ་ཀ་ར།།
374

རྩ་གསུམ་ལྷག་པའི་ལྷའི་ཐུགས་རྗེ་བསྐུལ་བ་རྡོ་རྗེ་རྟའི་མགྲིན་གླུ།

ཟག་མེད་འཇའ་ཚོན་ལུས་ཅན་ནམ་མཁའི་སྙིང༌།།
རྗེ་འབངས་རིག་འཛིན་རྒྱ་མཚོར་གསོལ་བ་འདེབས།།
བར་ཆད་ཀུན་སོལ་ཚེ་དབང་དངོས་གྲུབ་སྩོལ།།
འགྲོ་འདུལ་པདྨའི་རྒྱལ་ཚབ་རཏྣ་གླིང༌།།
ཚེ་དབང་རིག་པ་འཛིན་གྲགས་རྒྱལ་བའི་སྲས།།
ཕྲིན་ལས་ནམ་མཁའི་མཐར་སོན་ཨ་རཱ་ག།
ཚེ་མཆོག་གྲུབ་པའི་ཚོགས་ལ་གསོལ་བ་འདེབས།།
བར་ཆད་ཀུན་སོལ་ཚེ་དབང་དངོས་གྲུབ་སྩོལ།།
ཚེ་དཔག་མེད་དངོས་པདྨ་ཉིན་མོར་བྱེད།།
འགྲོ་འདུལ་གར་མཁན་བསྟན་འཛིན་ཕྲིན་ལས་ཞབས།།
སྨིན་གྲོལ་བཅུད་སྩོལ་འདྲེན་མཆོག་རྣམ་གསུམ་སོགས།།
རྩ་བརྒྱུད་བླ་མའི་ཚོགས་ལ་གསོལ་བ་འདེབས།།
བར་ཆད་ཀུན་སོལ་ཚེ་དབང་དངོས་གྲུབ་སྩོལ།།
བཅོམ་ལྡན་ཚེ་དཔག་མེད་མགོན་ཡབ་དང་ཡུམ།།
ལྷ་མོ་བཞི་དང་ཚེ་འགུགས་མགྱོགས་མ་བཞི།།
སྒོ་སྲུང་མ་བཞི་རིགས་ཀྱི་ལྷ་མོ་ལྔ།།
འཆི་མེད་དཀྱིལ་འཁོར་ལྷ་ལ་གསོལ་བ་འདེབས།།
བར་ཆད་ཀུན་སོལ་ཚེ་དབང་དངོས་གྲུབ་སྩོལ།།
375

བླ་མཆོད་དང་གསོལ་འདེབས་སོགས་ཀྱི་སྐོར།

ཡི་དམ་ལྷ་ཚོགས་དཔའ་བོ་རྣལ་འབྱོར་མ།།
འཆི་མེད་གྲུབ་པའི་ལྷ་དང་དྲང་སྲོང་ཚོགས།།
བཀའ་གཏེར་སྐྱོང་མཛད་རྒྱུད་གསུམ་དམ་ཅན་སོགས།།
རྩ་གསུམ་རབ་འབྱམས་རྒྱ་མཚོར་གསོལ་བ་འདེབས།།
བར་ཆད་ཀུན་སོལ་ཚེ་དབང་དངོས་གྲུབ་སྩོལ།།
བླ་མ་རྒྱལ་བ་སྲས་བཅས་ཐུགས་རྗེ་ཅན།།
གསོལ་འདེབས་བུ་ལ་ཡེ་ཤེས་སྤྱན་གྱིས་གཟིགས།།
སྐྱབས་མཆོག་རྣམས་ཀྱིས་གཏན་ནས་མི་བསླུ་བས།།
འདོད་པའི་འབྲས་བུ་དལྟ་ཉིད་དུ་སྩོལ།།
ནད་གདོན་བགེགས་དང་གློ་བུར་ཡེ་འདྲོགས་སོགས།།
དུས་དང་དུས་མིན་འཆི་བ་བཟློག་ཏུ་གསོལ།།
སྲོག་བཅད་རྟེན་གསུམ་བཤིགས་སོགས་ཚེ་ཐུང་བའི།།
ལས་སྒྲིབ་མཐའ་དག་རྩད་ནས་སྦྱང་དུ་གསོལ།།
བསོད་ནམས་དབང་ཐང་དགེ་བའི་ལས་འཕྲོ་སོགས།།
རིང་འཚོའི་མཐུན་རྐྱེན་གོང་དུ་སྤེལ་དུ་གསོལ།།
བླ་ཚེ་སྲོག་དབུགས་ཉམས་འཐོར་རྐུས་དང་འཕྲོག།
བཀུག་བསྟིམས་རང་མལ་གནས་པར་མཛད་དུ་གསོལ།།
376

རྩ་གསུམ་ལྷག་པའི་ལྷའི་ཐུགས་རྗེ་བསྐུལ་བ་རྡོ་རྗེ་རྟའི་མགྲིན་གླུ།

རྣམ་པར་རྟོག་པའི་འཕོ་བ་ཇི་སྙེད་པ།།
འཕོ་མེད་བདེ་བར་བྱིན་གྱིས་བརླབ་དུ་གསོལ།།
མི་ཤིགས་རྡོ་རྗེ་མི་འགྱུར་གཡུང་དྲུང་དང༌།།
མི་ནུབ་རྒྱལ་མཚན་ཚེ་བརྟན་མཛད་དུ་གསོལ།།
ལོ་བརྒྱ་འཚོ་ཞིང་སྟོན་བརྒྱ་མཐོང་བ་དང༌།།
བར་ཆད་ཀུན་ཞིའི་དངོས་གྲུབ་སྩལ་དུ་གསོལ།།
ལུས་རྟེན་འདི་ལ་ཚེ་དབང་རིག་པ་འཛིན།།
གེགས་མེད་མྱུར་ཏུ་འགྲུབ་པར་མཛད་དུ་གསོལ།།
སྒོ་གསུམ་མི་ཕྱེད་རྡོ་རྗེ་གསུམ་དུ་གྲུབ།།
དོན་གཉིས་མཐའ་རུ་ཕྱིན་པའི་དངོས་གྲུབ་སྩོལ།།
ཅེས་པའང་རྒྱལ་ཟླའི་དཀར་ཕྱོགས་ཀྱི་གྲལ་ཚེས་དགེ་བར་བདེ་བའི་རྡོ་རྗེས་དཔལ་སྤུངས་ཡང་དབེན་
ཀུན་བདེ་གླིང་དུ་གསོལ་བ་བཏབ་པ་ཡ་ཐཱ་སིདྡྷི་རསྟུ། དགེ་ལེགས་འཕེལ།
༈ རྟག་བརྟན་རྡོ་རྗེའི་ཚེ་དབང་མཆོག་གྲུབ་ཅིང༌།།
འཕོ་འགྱུར་མེད་པའི་ཡེ་ཤེས་གདེང་ཆེན་ཐོབ།།
སངས་རྒྱས་ཀུན་འདུས་པདྨ་དབང་ཆེན་ལ།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
377

བླ་མཆོད་དང་གསོལ་འདེབས་སོགས་ཀྱི་སྐོར།

ཡེ་ཤེས་ཐུགས་རྗེ་བསམ་གྱིས་མི་ཁྱབ་ཅིང༌།།
སྐུ་ཚེ་འོད་སྣང་ཕྲིན་ལས་མཐའ་ཡས་པ།།
འཆི་བདག་འཇིགས་བཅོམ་གསུང་གི་རྡོ་རྗེ་ལ།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
རིག་སྔགས་སྐུར་སྟོན་དངོས་གྲུབ་མྱུར་སྩོལ་མ།
ཟླ་བའི་མདངས་ལྡན་དུས་ཀྱི་མུན་པ་འཇོམས།།
ངན་འགྲོ་ཡོངས་སྦྱོང་རྣམ་པར་རྒྱལ་མ་ལ།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
དྲན་པ་ཙམ་གྱིས་བདུད་བཞིའི་འཇིགས་པ་འཇོམས།།
གུས་པས་བསྟེན་ན་འཆི་མེད་ཚེ་དབང་སྩོལ།།
རྒྱལ་ཀུན་སྐྱེད་ཡུམ་ཡིད་བཞིན་འཁོར་ལོ་ལ།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
སྐྱེ་འཆི་མི་མངའ་རྡོ་རྗེའི་སྐུར་བཞུགས་ནས།།
འཁོར་བ་མ་སྟོང་བར་དུ་འགྲོ་དོན་མཛད།།
ཡིད་བཞིན་ནོར་བུ་གུ་རུ་པདྨ་ལ།།
378

རྩ་གསུམ་ལྷག་པའི་ལྟའི་ཐུགས་རྗེ་བསྐུལ་བ་རྡོ་རྗེ་རྟའི་མ

གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
ཟག་པ་རབ་ཟད་འབྱུང་བའི་དྭངས་མའི་སྐུ།།
ནམ་མཁའ་ཇི་སྲིད་རྟག་
ཁའ་ཇི་སྲིད་རྟག་ཁྱབ་ཕྲིན་ལས་ཅན།།
པཎ་ཆེན་ལྔ་བརྒྱའི་གཙུག་རྒྱན་རིན་པོ་ཆེར།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
དབྱིངས་ཕྱུག་དྭངས་མའི་བཅུད་ཀྱིས་རྒྱས་པའི་སྐུ།།
བགྲེས་རྒུད་མི་མངའ་བཅུ་དྲུག་ན་ཚོད་ཅན།།
མཆོག་དངོས་གྲུབ་པ་ལྟ་ཡི་ལྕམ་གཅིག་མར།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
ཟག་མེད་རྡོ་རྗེ་བདེ་བའི་ལང་ཚོ་འབར།།
མཆོག་དང་ཐུན་མོང་དངོས་གྲུབ་སྦྱིན་པའི་མ།།
མཐིང་འོད་འབར་མ་མཁའ་འགྲོའི་ཚོགས་ཀྱི་རྗེར།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
379

བླ་མཆོད་དང་གསོལ་འདེབས་སོགས་ཀྱི་སྐོར།

དུས་བཞི་མཉམ་ཉིད་ཆོས་སྐུ་འགྱུར་མེད་སྲོག།
ཀུན་ནས་བཟླུམས་པའི་ཐིག་ལེ་ཆེན་པོའི་སྐུ།།
འཆི་མེད་གཡུང་དྲུང་རྣམ་སྣང་ལོ་ཙྭ་བར།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
ནམ་མཁའི་ལུས་ཅན་བཤེས་གཉེན་རྣལ་འབྱོར་པ།།
ཚེ་ལ་མངའ་བརྙེས་གྲུབ་ཆེན་བརྩོན་འགྲུས་མཚན།།
རིན་ཆེན་དཔལ་བཟང་ཚེ་དབང་གྲགས་པ་ལ།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
གཟུང་འཛིན་རྒྱུ་བ་དབུ་མར་བསྟིམས་པ་ལས།།
ཡོངས་གྲུབ་རྡོ་རྗེས་དུས་ཀྱི་རྒོལ་བ་བཅོམ།།
ཚེ་དབང་རིག་འཛིན་རྩ་བརྒྱུད་བླ་མ་ལ།།
གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
ཚེ་དཔག་མེད་མགོན་རིགས་ལྔ་ཡབ་དང་ཡུམ།།
ལྷ་མོ་བཞི་དང་མགྱོགས་མ་སྒོ་མ་བཞི།།
དཀྱིལ་འཁོར་ལྷ་ཚོགས་བཀའ་སྡོད་བཅས་པ་ལ།།
380

རྩ་གསུམ་ལྷག་པའི་ལྷའི་ཐུགས་རྗེ་བསྐུལ་བ་རྡོ་རྗེ་རྟའི་མགྲིན་གླུ།

གསོལ་བ་འདེབས་སོ་ཕྱི་ནང་བར་ཆད་ཞི།།
ཚེ་དབང་ཡེ་ཤེས་དོན་གཉིས་མཐར་ཕྱིན་མཛོད།།
རྩ་བརྒྱུད་རིག་འཛིན་དཔལ་ལྡན་བླ་མ་དང༌།།
རྒྱལ་བ་སྲས་བཅས་འཆི་མེད་ཚེ་ཡི་ལྷ།།
ཐུགས་དམ་ཞལ་བཞེས་བཏང་སྙོམས་མི་སྲིད་པས།།
གསོལ་འདེབས་བུ་ལ་བརྩེ་བས་རྗེས་དགོངས་ལ།།
ཚེ་དབང་མཆོག་གི་དངོས་གྲུབ་སྩལ་དུ་གསོལ།།
སྐྱེ་འཆི་མེད་པ་ལྟ་བའི་གདིང་ཐོབ་ཅིང༌།།
འཕོ་འགྱུར་མི་མངའ་རྡོ་རྗེའི་སྐུ་བརྙེས་ནས།།
ཕྲིན་ལས་རྟག་ཅིང་ཁྱབ་པ་དེ་སྲིད་དུ།
རྒྱུ་འབྲས་ནད་དང་འཆི་བདག་མུན་པ་ཀུན།།
ཡེ་ཤེས་ཐུགས་རྗེའི་ཉི་མས་བསལ་དུ་གསོལ།།
དུས་དང་དུས་མིན་འཆི་སོགས་བར་ཆད་ཞི།།
ལོ་བརྒྱ་འཚོ་ཞིང་སྡེ་བཞིའི་དཔལ་འབྱོར་རྒྱས།།
སྟོན་བརྒྱ་མཐོང་ཞིང་དོན་གཉིས་མཐའ་རུ་ཕྱིན།།
བསྟན་པ་གསལ་ཞིང་བསྟན་འཛིན་ས་ཀུན་ཁྱབ།།
བསམ་དོན་ལྷུན་གྱིས་འགྲུབ་པར་བྱིན་གྱིས་རློབས།།
ཞེས་པའང་གསང་འདུས་ནང་སྒྲུབ་ཀྱི་སྐབས་སུ་གུ་ཎས་མུ་དྲས་བྲིས་ཏེ་གསོལ་བ་བཏབ་པ་སིདྡྷི་རསྟུ།
381

བླ་མཆོད་དང་གསོལ་འདེབས་སོགས་ཀྱི་སྐོར།

༈ ཁྱབ་བདག་ཀུན་བཟང་དཔལ་ལྡན་རྡོ་རྗེ
དགའ་རབ་རྡོ་རྗེ་འཇམ་དཔལ་བཤེས་གཉེན་རྩལ།།
ཤྲཱི་སིཾ་ཧ་མཁས་པ་ཡེ་ཤེས་མདོ།།
རྒྱལ་ཀུན་སྤྱི་གཟུགས་པད་འབྱུང་བི་མ་ལ།།
བཻ་རོ་མཚོ་རྒྱལ་གཡུ་སྒྲ་སྙིང་པོ་སོགས།།
དགོངས་བརྡ་སྙན་བརྒྱུད་རྣམས་ལ་གསོལ་བ་འདེབས།།
ཏིང་འཛིན་བཟང་པོ་ལྕེ་བཙུན་སེང་གེ